Румыниядә Һинд дине

Румыниядә Һинд дине — Румыниядә Румын инкыйлабыннан соң таралган дин, шуннан соң гражданнар рәте ул дингә күчкән. Мәшһүр румын фәлсәфәчеләре Һинд дине фәлсәфәсе сораулары белән шөгыльләнгән. Facebook-та "Hinduism Romania" җәмәгате бар, аның әгъзалары пуджа үткәрәләр һәм мөһим фестивальләр рәтендә Дивали, Наваратри, Махашиваратри, Ракшабандхан һәм башкаларда катнашалар.  
Һинд диненең торышы
Бүкрәш территориясендә Вивекананда тарафыннан Нью-Йоркта 1894 елда нигезләнгән Веданта Җәмгыятенең "Лотос" китап нәшрияты һәм 1936 елда, Һиндстанда, Ришикешта гуру һәм йогин Свами Шивананда нигезләгән Илаһи тормыш җәмгыяте урнашкан. Күбесенчә ул Вивекананда, Уильям Уокер Аткинсон һәм Кришнананда Сарасвати тарафыннан язылган Ведик фәлсәфә буенча китаплар чыгару белән мәшгуль. Румыниядә Илаһи тормыш җәмгыятенең ат казанган вәкиле булып А.Руссу тора.

Озак дәвер дәвамында дәүләттә Трансценденталь медитация үзәкләре булган, соңрак алар Николае Чаушеску тарафыннан бетерелгәннәр. Әмма 1989 ел инкыйлабыннан соң янә мәшһүр булып киткәннәр, күбесенчә интеллектуаллар арасында. Хәзерге вакытта трансценденталь медитация үзәкләре Бүкрәш һәм Клуж-Напока территориясендә урнашкан.

Бүкрәштә һәм Тимишоарада Халыкара Кришна Аңы Җәмгыяте вәкилләре тора, ул дәүләттә иң эре Һинд дине оешмасы. 1990-ынчы елларның беренче яртысында Тимишоараның Политехник университетында ай саен Кришнаитлар тарафыннан 
Һинд дине конференцияләре оештырылган.

Шулай ук Румыниядә Сатья Саи Баба тарафдарлары бар.

Дәүләтнең ун шәһәрендә Шривастава, Нирмала гуру нигезләгән неоиндуизм хәрәкәтенең - Сахаджа-йоганың берничә мең тарафдарлары бар. 
.

 Румыниядә Һиндлеләр 
Румыния территориясендә, күбесенчә Бүкрәштә һәм Тимишоарада, меңгә якын һиндле яши.

 Искәрмәләр 

 Әдәбият 
 Valea, Ernest., New Religious Movements in Romania
http://www.dialogcentret.dk/index.php?option=com_content&view=article&id=195:new-religious-movements-in-romania&catid=118&Itemid=37 

Төркем:Һинд дине
Төркем:Илләр һәм төбәкләр буенча Һинд дине